DISPUTATIO  MEDICA 


I.VAUGURALIS 


DE 


DYSPEPSIA 


AUCTORE  JOANNE  ECCLES 


Jbj  MORBORUM  fere  infinito  acerv^o,  quibus  ge¬ 
nus  humanum  natura  est  obnoxium,  non  ul¬ 
lus  esse  videtur,  quem  homines  frequentius 
incurrunt,  qui  latius  per  omnes  mortalium 
conditiones  incedit,  vel  plus  demit  de  vitae 
deliciis,  quam  iste  morbus  huic  tentamini 
praefixus,  et  de  quo  nunc  habendus  est  sermo. 
Hae  considerationes  me  moverunt  pauca  de 
hac  re  disserere  velle,  pariterque  alia  causa 

adhuc  potentior,  nempe,  quod  iis  qui  mala 
sunt  experti, 

. . . dulce  est  meminisse  dolorum 

« 

Actorum. 

Ventriculi  functiones,  ut  bene  notum  est, 
adeo  ad  vitam  et  sanitatem  necessariae  sunt, 
ut  viribus  ejus  fractis  et  perditis,  tota  corpo¬ 
ris  compages  quassetur,  et  vel  in  valetudinem 
longam,  vel  etiam  lethum  ipsum,  certe  ruitu¬ 
ra  est.  Sine  enim  nutritione,  omnia  organa 
deterantur,  omnes  functiones  exhauriantur, 
et  tandem  vis  ipsa  vitae  deficiat,  necesse  est. 
Non  tantum  vero  nutritionis  defectu  ventri¬ 
culus  potest  morbos  inferre  j  praeterea  enim 
tam  multis  et  mirandis  consensibus  cum  om¬ 
nibus  prope  aliis  partibus  fruitur,  ut  dolores 
suos  cum  iis  semper  communicet,  et  eorum 
vicissim  dolorum  nunquam  non  particeps  fiat. 
Si  doleat  caput,  ventriculus  laborat ;  si  contra 

ventriculus  gemat,  caput  dolorem  habet.  Ubi 
* 

mens  nostra  divina  nimiis  opprimitur  curis,  di¬ 
gestio  multum  languet  et  turbatur ;  nec  diges¬ 
tione  laesa  menti  desunt  languor  et  anxietas. 

Haud  absimili  modo  cum  omuibus  aliis  func¬ 
tionibus  consentit  ventriculus,  adeo  ut 

. alterius 

Altera  poicit  opem  re»,  et  conjurat  amice. 

Ubicunque  prava  est  ciborum  concoctio, 
multa  mala  oriuntur,  et  multi  dolores,  cum 
ventriculo,  tum  aliis  partibus  ingruunt :  huic 
morbo,  si  idiopathicus  sit,  nomen  est  inter 
medicos  Dyspepsia. 


HISTORIA  MORBI. 

Hic  morbus  vel  subito  vel  lentius  aggredi 
potest,  secundum  causas,  plus  minus  poten¬ 
tes,  quae  eum  excitant :  plerumque  vero  de 
adventu  ejus  admonet,  et  lento  gradu  progre¬ 
ditur.  vSemper  fere  corporis  et  ventriculi 
languore,  cum  cibi  inappetentia,  et  post  pas¬ 
tum  modicum  ponderis  et  molestiae  sensu. 

prodit  se  dyspepsia.  Adsunt  quoque  ab  om¬ 
ni  exercitatione  quaedam  aversatio,  et  a  mo¬ 
tu  levi  fatigatio.  Ad  haec  symptomata,  ut- 
pote  levia,  haud  bene  attenditur,  et  morbo 
igitur  adhuc  longe  graviori  fieri  conceditur. 
Prioribus  signis  modo  accedit  concoctio  diffi¬ 
cilis  et  parum  accurata :  ventriculus  et  intes¬ 
tina  flatu  distenduntur,  et  inde  ructibus, 
spasmis,  doloribus  variis  et  angore  summo  af- 

i 

ficiuntur.  Aliquando  post  pastum  in  os  ci¬ 
bus  ejicitur,  iterumque  in  ventriculum  reci¬ 
pitur  :  nunc  etiam  cibus,  si  sit  e  vegetabili¬ 
bus,  acescit ;  si  maxime  e  carnibus,  in  putre¬ 
dinem  tendit,  et  ructus  fiunt  acidi  vel  putri¬ 
di  :  simul  quoque  comitantur  nausea  et  vo¬ 
mitus,  dolor  seu  potius  angor  gravissimus, 
spiritus  difficilis  et  creber,  cibi  appetentia 
modo  praeter  naturam  aucta,  modo  admo¬ 
dum  demissa :  non  raro  in  hoc  statu  morbi 
diarrhoea,  quasi  naturae  viribus  excitatur,  quo 
materies  depravata  eliminetur :  sed  ut  prae 
omnibus  fere  gravissimus  accedit  ille  ardoris 
sensus,  qui  circa  cardiam  et  per  oesophagum 

tere  sentitur,  summum  angorem  et  dolorem 
ciens,  et  leipothymiam  modo  minitans. 

Vomitus  ille,  huic  morbi  conditioni  contin¬ 
gens,  aliquando  in  tantos  excessus  abit,  ut 
omnia  quae  in  ventriculum  recipiuntur,  ite¬ 
rum  rejiciantur. 

Alium  etiam  est  malum,  haud  raro  continge¬ 
re  solitum,  nempe  Gastrodynia,  quae  dolorem 
spasmodicum  et  cruciatus  modo  impatibiles 
ventriculo  infert,  vomitu  saepissime  sequen¬ 
te.  Hic  dolor  minus  est  acutus  quam  car- 
dialgia,  magisque  per  ventriculum  diffusus. 
Per  totum  fere  morbum  alvus  est  adstricta, 
et  faeces,  quae  parcissime  dejiciuntur,  albi¬ 
di  sunt  coloris,  vel  striis  flavis  hic  illic  tan¬ 
tum  intertinctae ;  odorem  vix  emittunt,  vel 
certe  haud  naturalem,  et  argillam  consisten¬ 
tia  referunt.  Circuitus  sanguinis  admodum 
est  languidus,  et  ictus  arteriarum  modo  lenti, 
saepius  vero  crebri,  nunquam  non  debiles,  et 
haud  raro  intermittentes. 

Urina  observatur  nunc  crassior  quam  natu¬ 
ra,  nunc  limpida  ut  in  hysteria.  Spiritus  ple- 

iTimque  creber  et  cum  labore  trahitur,  et  re¬ 
spiratio  magis  costis  quam  diaphragmate  ab¬ 
solvi  videtur.  Adeo  languida  est  circulatio, 
ut  sanguis  non  ad  vasa  extrema  viam  aperire 
possit  y  perspiratio  igitur  per  cutem  occludi¬ 
tur,  superficies  corporis  arescit,  pallida  evar 
dit,  vel  etiam  squalore  tincta.  Eadem  ratio¬ 
ne  evenit  frigoris  sensatio,  quam  conquerun¬ 
tur  aegri. 

Hucusque  morbo  progresso,  vires  muscula¬ 
res  admodum  infirmae,  et  prope  exercitii  impo¬ 
tentes  evaserunt ;  ita  ut  si  aliquantulum  tem¬ 
poris  ad  ambulandum,  vel  quemvis  levissimum 
laborem  se  compellant  aegri,  statim  fatigati, 
requiem  carpere  cogantur :  accedunt  quo¬ 
que  palpitatio  et  vertigo  tantae,  ut  gradus  il- 

lico  sistatur  necesse  est. 

\ 

Per  totum  morbi  progressum  cephalalgia  et 
vertigo  plus  minus  comitantur,  et  plerumque 
intervallis  haud  longis  aggrediuntur,  dolore 
praesertim  frontem  et  oculorum  regionem  oc¬ 
cupante.  Non  mirandum  est,  tot  tantisque 
malis  incumbentibus,  nocturnas  vigilias  reli- 

quis  miseriis  accedere,  nec  somnum,  ubi  ocu¬ 
lis  irrepserit,  terroribus  et  somniis  horrendis 

# 

saepe  rumpi  minimumque  reficere.  Ubi  ae¬ 
ger  expergiscitur,  languore  summo  opprimi¬ 
tur,  et  haud  raro  vexatur  nausea  et  levi  vo¬ 
mitu,  cum  capitis  dolore  et  vertigine.  Hoc 
tempore,  si  inspiciatur  lingua,  albida  vel  fus¬ 
ca  videbitur  et  muco  obducta. 

Animus  nunquam  non  debilis  fit,  et  haud 
ca})ax  vel  ad  negotia  vel  studia  se  attenden¬ 
di.  Memoria  deficit,  et  exercitium  aversa¬ 
tur.  A  miti  et  benevola,  indoles  fit  maxi¬ 
me  irritabilis ;  ab  hilari  et  serena,  demissa  et 
fere  despondens  evadit. 

Si  longius  procedat  dyspepsia,  vel  in  fe¬ 
brem  hecticam,  vel  diathesin  hydropicam,  vel 
quosdam  alios  morbos  qui  nullam  spem  vitae 
prae  se  ferunt,  terminandi  luuid  caret  ])eri- 
culo. 

DIAGNOSIS. 

Facillime  cum  hypochondriasi,  chlorosi, 
hepatitide  chronica  et  morbis  organicis  ven¬ 
triculi  ipsius  confundi  potest  dyspepsia. 

Ab  hypochondriasi  sic  bene  dignoscitur  a 
celeberrimo  et  maxime  venerando  Culle- 
No.  In  dyspepsia,  tametsi  animus  demissus 
et  fere  desperans  aliquando  adfuerit,  plerum¬ 
que  vel  solum  temperamento  sanguineo  infes¬ 
ta  est ;  inter  juniores  prae  omnibus  occurrit, 
ante  aetatem  virilem,  et  quibus  laxa  et  flac¬ 
cida  est  fibra.  Hypochondriasis,  contra,  in 
aetate  provecta  saepissime  observatur,  in 
temperamento  melancholico,  et  inter  senes 
quibus  firma  et  rigida  corporis  compages. 
His  accedat,  quod  in  hypochondriasi  acor  et 
inflatio  et  ventriculi  morsus  frequentiores  sint 
et  vehementiores ;  animique  dejectio  et  ter¬ 
ror  multo  graviores. 

A  clilorosi  discernitur  dyspepsia  eo  tiimo- 
re  molli  per  corpus,  qui  priori  semper  adest, 
huic  vero  tantum  'ad  extremum.  In  chloro- 
si  cutis  magis  decolor,  et  fere  subviridis  est. 
Dyspepsiae  anorexia  semper  fere  contingit : 
clilorosi  vero  cibi  appetentia  praeter  naturam 
augetur,  desideriumque  rerum  non  esculenta¬ 
rum  premit.  Chlorosis  tandem  haud  raro  ha¬ 
bet  pro  comite  et  causa  menstruorum  reten¬ 
tionem. 

Ab  hepatitide  chronica  symptomatis  hu¬ 
jus  propriis  dignoscenda  est.  Dolor  enim 
obtusus  in  regione  hypochondriaca,  plus  mi¬ 
nus  gravis  et  pressura  auctus,  pulsus  celerior, 
color  cutis  subflavus,  decubitus  in  latus  sinis¬ 
trum  difficilis,  et  aliquando  dolor  ad  hume¬ 
rum  tendens,  cum  brachii  torpore,  hepatiti- 
dem  bene  denotant. 

.  Inter  dyspepsiam  et  schirrum  pylori  haec 
sunt  diversa,  quod  hoc  praesenti  dolor  est 
constantior  et  hxus*;  tumorque  haud  raro  tac¬ 
tu  sentiendus :  in  dyspepsia  dolor  est  fugax, 

et  cedit  medicamentis  quae  nihil  in  morbis 

\ 

organicis  proficiunt.  Schirrus  quoque  et  car¬ 
cinoma  maciem  graviorem  inducunt.  Vomi¬ 
tus  dyspepsiae  contingens  minime  post  pastum 
perpetuus  est,  saepius  nauseam  quam  dolo¬ 
rem  excipiens ;  cum  in  schirro  pylori  iis 
temporibus  nunquam  non  adoritur  et  a  dolore 
nascitur.  Quae  evomuntur  quoque  haud  sa¬ 
niem  aut  colorem  nigrum,  ut  in  carcinomate, 
prae  se  ferunt. 


CAUSAE  PRAEDISPONENTES.  . 


Multae  earum  causarum,  quae  inter  prae- 
disponentes  auctoribus  recensitae  sunt,  vix 
aut  ne  vix  a  causis  quae  morbum  excitant 
distingui  possunt.  Sic  vita  sedentaria  huic 
morbo  valde  obnoxios  reddit :  eadem  vero  lon¬ 
gius  culta  morbum  ipsum  iisdem  inferet.  Sa¬ 
tis  igitur  in  praesens  erit  earum  causarum  quae 
certissime  disponunt  meminisse,  quia  pos- 

tea  ambiguiores  illae  largius  tractentur  oj)or- 
tebit<  Temperamentum  sanguineum  et  aetas 
tenera,  ut  prius  dictum  est,  maxime  obnoxia 
sunt :  sed  quod  prae  omnibus  huic  malo  pro¬ 
clives  facit,  temperamentum  est  illud,  cui  in¬ 
ter  medicos  nuperos  nomen  datur  nervosum. 

Hujus  notae  insignissimae  sunt,  solidi  ner¬ 
vosi  debilitas  et  mobilitas,  et  ea  animi  condi¬ 
tio,  “  quae  colligit  ac  ponit  iram  temere,  et 
“  mutatur  in  horas.”  Tale  corporis  tempe¬ 
ramentum  in  constitutione  sanguinea  non  ae¬ 
gre  victu  lauto  et  luxuriosa  vitae  indole,  fove¬ 
tur  et  producitur.  Delicatula  compages,  et 
laxa  solidorum  conditio  admodum  dyspepsiae 
favent.  Has  ob  causas  inter  divites  et  volup¬ 
tatis  cultores  frequentissime  observatu  occur¬ 
rit  :  hinc  quoque  foeminis  quam  viris,  imma¬ 
turae  quam  aetati  confirmatae,  magis  inimica 
est. 

CAUSAE  EXCITANTES. 

Causae  dyspepsiam  excitantes  in  tria  ge¬ 
nera  colligi  posse  videntur.  Primum  genus 
complecti  potest  eas  causas  quae  in  ventricu¬ 
lum  ipsum  statim  operantur.  Secundum  ge¬ 
nus,  causas  quae  per  medium  mentis  ventri¬ 
culum  afficiunt.  Tertium  genus,  causas  quae 
in  totum  corpus  vel  partes  ejus  singulas  agunt, 
et  effectus  suos  ad  ventriculum  propagant. 

I.  Causae  quae  in  ventriculum  ipsum  ope¬ 
rantur  sunt, 

1.  Quaedam  sedantia,  qualia  sunt  thea,  cof- 
fea,  nicotiana,  opium  ;  spiritus  ardentes, 
amara,  aromatica,  acida. 

Aqua  calida,  et  liquores  aquosi  calidi  lar¬ 
gius  et  frequentius  quam  decet  poti. 

3,  Frequens  et  immodica  ventriculi  repletio. 

't.  Vomitio  saepius  repetita,  seu  sponte  seu 
arte  effecta. 

5.  Nimia  alvi  purgatio,  quae  tametsi  non  in 

ventriculum  ipsum  operatur,  consensu 
tamen  arctissimo  cum  afficit. 

6.  Alv  us  adstricta,  seu  e  natura  seu  neglectu 

procedens. 

Haud  mirum  est,  omnia  ea  corpora  vi  se¬ 
danti  praedita  summam  injuriam  ventriculo, 
et  morbos  concoctionis  pessimos  illatum  iri, 

scilicet,  quae  sensum  et  motum  praesentes 

\ 

multum  reprimunt,  et  corpus  minus  sentiens 
et  rnobile,  si  in  usu  perseveretur,  in  futurum 
reddunt.  Constat  quoque  has  res  partes  (|ui- 
bus  applicantur  maxime  afficere,  atque  igitur 
in  v-entriculum  receptae  vires  perniciosissi¬ 
mas  non  possunt  non  exercere,  et  functiones 
ejus  debilitare.  Aromatica  vero  et  spiritus 
ardentes,  quae,  nimirum  potentissima  sunt  sti- 
mulantia,  effectus  sedantes  tantum  per  sti¬ 
mulum  eorum  saepe  repetitum  gignere  viden¬ 
tur.  Bene  enim  com])erta  est,  lex  ea  syste¬ 
matis  nervosi,  quae  facit  ut  omne  stimulans 

collapsum  ratione  aequalem  post  se  ducat, 
atque  fibrae  motrices  in  nimias  et  nimis  fre¬ 
quentes  contractiones  conjectae,  tonum  suum 
amittant,  et  in  debilitatem  ruant. 

Quomodo  amara,  quae  jure  roborantia  ha¬ 
bentur,  vires  nonnunquam  omnino  contrarias 
exerceant,  non  adeo  facile  est  explicatu.  De 
his  tamen  facti  sumus  certiores,  ut  si  longum 
sumantur,  corpus  debile  et  fere  exhaustum 
fiat.  Hujus  exemplum  habemus  in  arthritidis 
medela  :  ubi  enim  medicamenta  amara  huic 
morbo  mederi  sunt  visa,  in  omni  tamen  ex¬ 
emplo  corpora  infirmata  sunt,  dyspepsia  et 
morbi  qui  dicuntur  nervosi  percrebuerunt, 
tandemque  ascitidi  vel  hydrothoraci  aegri 
succubuerunt.  Forsan  eidem  legi  supra  me¬ 
moratae  hi  effectus  debentur.  Cei.  Culle- 
Nus  quandam  vim  sedantem  iis  inesse  conje¬ 
cit. 

Acida  quomodo  debilitant,  non  bene  no¬ 
tum  est :  in  vasa  sanguinea  vim  sedantem 
haud  dubio  exercent ;  et  eodem  modo  forsan 
ventriculi  functiones  deprimunt. 

Aquii  calida  et  aquosi  liquores  calidi  so¬ 
lida  niniiruiii  cum  externa  tum  interna  re¬ 
laxant,  atque  ea  ratione  compagem  eorum 
et  elasticitatem  solvunt,  atque  laxitatem  per¬ 
niciosam  inducunt.  Thea  et  codea  iis  infu¬ 
sae  faciunt  ut  ])liis  polleant,  utpote  viribus 
narcoticis,  tametsi  haud  validis  fruentes. 

Distentio  quoque  longa  et  valida  non  po¬ 
test  non  tonum  ventriculi  dirimere,  eadem 
fere  ratione  qua  flexura  diuturna  arcus  ela- 
terem  tollit.  Ciborum  frequenti  et  plena  in- 
gurgitatione,  ventriculo  non  permittitur  to¬ 
num  suum  revocare,  et  hinc  quantitas  cibi 
quam  qualitas  plus  noxae  inferre  videtur. 

Vomitio  frequens  contractione  musculo¬ 
rum  valida,  et  si  medicamentis  cieatur,  viri¬ 
bus  forsan  sedantibus,  tonum  ventriculi  mi¬ 
nuit  et  irritabilem  reliiKjuit.  Nimia  alvi  pur¬ 
gatio,  intestinorum  motus  admodum  debili¬ 
tat  et  abnormes  reddit,  et  per  consensum  par¬ 
tium  et  functionum  eandem  atoniam  et  mobi¬ 
litatem  cum  ventriculo  nunquam  non  com¬ 
municat.  Alvus  adstricta,  quae  quibusdam 

natura  accidit,  aliis  neglectu  et  desidia  ac¬ 
quiritur  ;  et  nil  dubium  est,  quin  omnes  con¬ 
coctionis  functiones  lentas  et  torpidas  reddit, 
et  sic  ad  dyspepsiam  conducit.  Causa  dys¬ 
pepsiae  non  infrequens  esse  videtur. 

II.  Causae  quae  per  medium  animi  ven¬ 
triculum  afficiunt,  sunt,  1.  Omnes  affectus  de¬ 
primentes,  quales  timor,  anxietas,  moestitia. 

Quidam  affectus  *  excitantes  ultra  modum 
indulsi,  scilicet  amor  in  excessum  abiens : 
iracundia  nimis  vehemens,  et  saepius  quam 
decet  exercita.  3.  Studium  litterarum  in¬ 
tensius  et  non  satis  intermissum  ;  ad  nego¬ 
tiumque  attentio  nimia  et  solicitosa.  Haec 
series  causarum,  quae  per  animum  effectus 
suos  ad  ventriculum  propagant,  fons  est  un¬ 
de  morbi  innumeri  et  praesertim  ventriculi 
scaturiunt.  Inter  corpus  et  animum  nexus 
est  certe  arctissimus  et  consensus  fere  infini¬ 
ti  ;  qua  ratione  vero  inter  se  mutuo  agitur, 
tenebris  piceis  adopertum  est.  Inter  medi¬ 
cos  tamen  bene  compertum  est  tale  vincu- 

Ium  intercedere  ;  et  conditione  alterius  cog¬ 
nita,  effectus  ejus' in  alterum  non  raro  divi¬ 
nari  datur.  Nuntius  ingratus  puncto  fere 
temporis  pessima  dyspepsiae  indicia  excita¬ 
vit  ;  et  animo  maestitia  afficto  concoctio 
semper  turbatur.  Hae  causae  verisimiliter, 
quodammodo,  vigorem  cerebri  et  nervorum 
diminuunt,  vel  motus  perturbant,  unde  ventri¬ 
culo  et  corpori  generali  atonia  et  irritabilitas. 

III.  Haec  series  causas  comprehendit,  quae 
in  corpus  generale  vel  partes  singulas  agunt, 
et  affectiones  suas  cum  ventriculo  communi¬ 
cant :  quales  sunt,  1.  Vita  ignava  et  seden¬ 
taria.  2.  Excessus  voluptatum  venereariim. 
3.  Aer  frigidus  et  liumidus,  vel  noxis  onus¬ 
tus. 

Vita  sedentaria  sine  dubio  omnium  func¬ 
tionum  vigorem  imminuit,  nullam  vero  plus 
quam  cibi  concoctionem  deprimit :  hoc  certe 
debilitati  generali,  quam  cum  aliis  partibus 
ventriculus  participat,  tribuendum  est :  par- 
tim  vero,  perspirationi  minus  liberae  quam 

par  est,  et  nonnihil  quoque  faecium  accumu¬ 
lationi,  quae  nimirum  multorum  malorum  ir¬ 
ritamentum  est,  debetur* 

Venus  immodica  certe  causa  est  maxime 
debilitans. — Nulla  vero  noxa  est  potentior 
quam  frigus,  praesertim  cum  humore  conjunc¬ 
tum.  Si  frigori  vehementi  diu  corpus  oppona¬ 
tur,  nil  dubium  est,  quin  citius  serius  univer¬ 
sum  torporem,  et  tandem  mortem  ipsam  con¬ 
sciscet.  Frigus  etiam  haud  tantum,  longius 
admotum,  eadem  ratione,  quamvis  gradu  mi¬ 
nore,  sensibilitatem  et  vim  motricem  depri- 
.  mit,  et  sic  actionem  ventriculi,  simul  cum  func¬ 
tionibus  aliis,  imminuet.  Accedat,  quod  per- 
spirationem  supprimit,  quae  nunquam  non 
eodem  tempore  vires  coctrices  perturbat. 
Hoc  certe  explicatu  difficile  est,  sed  observa¬ 
tioni  quotidianae  opportunum.  Nil  certius 
est,  quam  quod  exercitatio,  sudorem  ciendo, 
statim  fere  anorexiam  depellit.  Per  consen¬ 
sum  haud  dubie,  sed  minime  indagandum,  ef¬ 
ficitur,  An  a  sensu  cujusdam  jacturae  in  sys¬ 
temate  procedit,  qui  vires  corporis  servatrices 


DE  DYSPEPSIA. 


19 


eam  suppeditare  admonet ;  omnes  enim  eva¬ 
cuationes  non  ad  debilitatem  productae,  plus 
minus  appetitum  movent  ?  Annon  potius  tono 
vasis  extremis  restituto  debetur,  qui  quodam¬ 
modo  ad  ventriculum  propandatur  ? 


CAUSA  PROXIMA. 

Causis  quae  dyspepsiam  excitant,  et  symp¬ 
tomatis  quae  comitantur,  recensitis,  non  du¬ 
bitari  potest,  quin  atonia  et  irritabilitas»  ple¬ 
rumque  in  totum  causam  ejus  proximam  con¬ 
stituunt  ;  et  si  aliae  sunt,  quae  hunc  titulum 
sibi  vendicant,  talia  ex  his  oriri,  et  nunquam 
fere  praecedere,  verisimile  est.  Has  enim 
conditiones  omnes  causae  antea  dictae  pro¬ 
ducere  inclinant,  atque  ut  revera  existant 
omnibus  symptomatis  comprobatur.  Unde 
quibusdam  visum  est,  in  duas  species  dys¬ 
pepsiam  distinguere  ;  unam  nempe  atonicam, 
alteram  nomine  irritativam,  prout  haec  vel  il- 

la  conditio  magis  apud  aegrum  praevaluit. 
Quemadmodum  vero  succus  gastricus  adeo 
ad  ciborum  concoctionem  valet,  aliaque  flui¬ 
da  secreta  tantum  auxilii  conferunt,  unius  vel 
alterius  copiam  deficere,  seu  qualitates  cor¬ 
rumpi,  conjicere  haud  alienum  est ;  nec  bene 
compertum  est,  an  semper  hae  mutationes 
symptomaticae,  necne,  sunt.  Nonnunquam 
vero  dyspepsia  magis  subito  contigit,  (nimirum 
a  timore  vel  moestitia  fere  instantaneis,)  quam 
fluida  corporis  corrumpi  potuerunt.  Quomo- 
docunque  haec  se  habeant,  vix  haerere  nobis 
datur,  succos  gastricos  aliosque  ad  digestio¬ 
nem  conferentes  vel  deficere  vel  pravari,  quo¬ 
niam  fluida  linguae  et  oris,  et  mucum  oeso¬ 
phagi,  et  secretiones  in  intestina  factas,  mul¬ 
tum  mutata  et  morbosa  promptum  est  percipe¬ 
re.  Praeterea,  inter  omnes  convenit,  ut,  ubi¬ 
cunque  aliquae  superficies  secernens  irritabi¬ 
litate  laborat,  secretio  ejus  semper  vel  minu¬ 
atur,  vel  natura  mutetur,  vel  aliquo  modo  de¬ 
turbetur.  Una  certe  secretio,  scilicet  biliaris, 
quae  haud  parum  ad  chylificationem  confert. 

saepissime  vel  semper  iere  copia  minuitur : 
liaec  diminutio  ab  iisdem  causis  ac  ventricu¬ 
li  morbus,  saepe  pendere  videtur,  eodenupie 
tempore  accedere  ;  praesertim  vero  a  statu 
corporis  irritabili  ortum  suum  deducit,  qualis 
nimirum  cum  dyspepsiae  praecedit  et  causae 
est.  Dentitio  ])ro  exemplo  et  argumento  ha¬ 
bere  potest,  quantum  irritatio  quaevis  bilem 
siqiprimere  tendit  ;  semper  enim  in  denti¬ 
tione  deficit.  Et  non  dubitandum  est,  hac  se¬ 
cretione  conqiressa,  concoctionem  in  deteri- 
ora  ruituram  esse,  quoniam  in  ictero  saepissi¬ 
me  haud  parum  deturbatur.  Ad  hoc  igi¬ 
tur  in  dyspepsiae  medela  animum  attendere 
debemus. 


PROGNOSIS. 


•  Ubi  morbus  non  longum  praevaluit,  nec  vi¬ 
res  valde  infirmatae  sunt,  et  aetati  juvenili 
contigit,  spem  optimam  habere  licet.  Mens 

quoque  anxietate  vacua,  et  hilaris,  multum 

sanitatis  recuperationi  favet.  Ubi  corpus 

valde  irritabile  est,  et  symptomatibus  nervosis 

premitur,  productior  erit,  et  haud  ita  bene 

# 

medicamentis  cedet.  Si  vomitus  sit  levis,  et 
intervallis  longis,  vel  tantum  subinde  accedat, 
timori  vix  locus  erit.  Vomitu  vero  ingraves¬ 
cente,  et  post  pastum  constante,  et  levibus 
causis  excitata,  haud  parum  timendum  est ; 
exempla  vero  non  desunt,  ubi  vomitus  bis  ter- 

ve  quotidie  per  annos  multos  perstitit,  va- 

• 

letudine  non  male  se  habente.  Cardialgia 
et  gastrodynia  per  totam  vitam  praevalue¬ 
runt,  et  medicamentis  cedere  prorsus  nolue¬ 
runt.  Sed  in  genere,  si  bene  ad  regulas  prae¬ 
scriptas  attendatur,  et  patienter  perseveretur, 
bonum  augurari  licet  exitum. 

O  passi  graviora :  dabit  Deus  his  quoque  finem. 

Dyspepsia  vero  diu  producta,  alios  in  mor¬ 
bos  et  magis  lethales  desinere  potest ;  atrophia 
scilicet,  hydrops,  podagra,  morbi  nephritici, 
asthma,  febris  lenta,  et  alii  innumeri,  hujus 
sequelae  esse  possunt. 

METHODUS  MEDENDI. 

Quatuoh  consilia  medendi  instituantur  ne- 
cesse  est. 

1.  Causae  remotae  quam  diligentissime  sunt 

vitandae. 

2.  Summa  diaetae  ratio  est  habenda. 

3.  Symptomata  omnia  molesta  levari  debent. 

4.  Tonus  et  robur  ventriculo  restituantur 

oportet. 

1.  Quam  caute  et  solicite  omnes  causae 
remotae  a  dyspepticis  evitandae  sunt,  vix  im¬ 
peritissimum  admonere  opus  est,  cum  scilicet 
in  omnibus  morbis,  si  causae  non  amovean¬ 
tur,  morbos  necessario  alent ;  et  quo  minus 
medicamenta  valeant^  impedient.  Satis  est 
igitur  causas  quam  accuratissime  recensuisse; 
eas  vitare,  et  amovere,  aegri  ipsius  est. 

Pauca  vero  de  animi  moderamine,  et  eum 
ad  serenitatem  pristinam  restituendi  methodo. 

neque  extraneum  erit,  nec  sine  fructu  hic  obi¬ 
ter  proferre.  Non  minus  ad  animum  quam 
corpus  nobis  respiciendum  est ;  ille  enim  est 
admodum  morborum  ferax.  Ubi  est  timidus 
et  demissus,  spe  meliore  et  fiducia  amicis  de¬ 
bet  erigi,  qui  simul  ac  condolere  videntur,  ae¬ 
gros  a  seipsis  et  contemplationibus  suis  sum* 
ma  ope  abstrahere  nitantur.  Solitudo  cum  so¬ 
cietate,  atque  iterum  societas  cum  solitudine, 
alternatim  commutandae  sunt.  Aspectus  hu¬ 
manae  vitae  pulcherrimi  ante  oculos  profe¬ 
rendi  sunt.  Otium  multum  vitari  debet,  et 
mens  ad  negotia,  modo  gratiora,  modo  seriora, 
deduci.  Eadem  quoque  de  omnibus  animi 
affectibus  admonenda  sunt,  nimirum,  ut  leni¬ 
ter  tractentur,  et  suasu  potius  quam  vi  supe¬ 
rentur. 

Litterarum  cultores,  qui  nimis  intense  et 
sine  intermissione  studiis  incumbunt,  bene 
certiores  fiant,  ut  labores  nimii  non  possint 
non  proposita  sua  frustrari  j  homo  enim  non 
tantum  ad  studium  quam  ad  actionem  natus 
est,  et  summum  ejus  perfectionis  culmen  est, 

quod  studiis  excoluit  actione  illustrare,  et  ad 
utilitatem  humani  generis  compellere.  Prae¬ 
terea,  mens  nostra  non  capax  est  laboris  per¬ 
petui,  sed  studia  sunt  frequenti  relaxatione 
interpellenda,  quo  facultates  mentis  robur  et 
vigorem  recuperent. 

Est  modus  in  rebus,  sunt  certi  denique  fines. 

Quos  ultra  citraque  nequit  consistere  rectum. 

2.  Hoc  secundum  consilium  ad  victum 
in  dyspepsia  respicit,  in  quo,  ratio  quantita¬ 
tis,  qualitatis  et  temporum  habenda  est. 

Ih  statu  ventriculi  debili  haud  dubitan¬ 
dum  est,  ut  moles  cibi  modica  et  viribus  ven¬ 
triculi  adaptata  esse  debeat ;  uti  enim  ali¬ 
mentorum  finis  est  et  usus,  ut  in  chylum  nu¬ 
trientem  convertantur,  summi  est  momenti 
ut  modus  non  foret  nimius,  ne  vel  cruda  in- 
digestaque  moles  ejiciatur,  vel  in  fermenta- 
tionem  procedat,  et  concoctionis  processum 
penitus  confundat.  Lex  igitur  generalis  est, 
viribus  ventriculi  consulere,  quod  singulis 
pro  seipsis  faciendum  est ;  memoria  vero  te¬ 
neatur,  eam  quantitatem  quae  minimum  lae- 

dit,  et  facillime  concoquiturj  maxime  valetu¬ 
dinem  praestituram  esse. 

De  qualitate  cibi  dicere  sufficiat,  (quoniam 
de  variis  rebus  diaeteticis  disserere  longum  fo¬ 
ret),  ea  alimenta  longe  esse  optima,  quae  plu¬ 
rimum  nutriunt,  facillime  concoquuntur,  et 
quam  maxime  ventriculum  tranquillum  red¬ 
dunt.  Quoniam  vero  acor  in  ventriculo  ple¬ 
rumque  abundat,  vegetabilia  sint  bene  cocta 
et  solubilia,  et  quam  minime  ad  fermentan¬ 
dum  proclivia  :  et  caro  animalis  haud  parvam 
alimentorum  partem  constituat. 

Pro  potu  optimum  certe  est  aqua  frigida, 
quae  bene  cibum  diluit,  et  ventriculum  satis 
stimulat.  A  liquoribus  meracioribus  maxi¬ 
me  cavendum  est ;  hi  enim  simul  quod  om¬ 
nes  dolores  in  praesens  suspendunt,  ventricu¬ 
lum  haud  dubie  debilitant,  et  post  se  languo¬ 
rem  summum  relinquunt. 

Quoad  frequentiam  cibi  sumendi,  eadem 
potest  esse  ac  in  sanitate,  cura  tantum  habita 
ne  quantitas  excedat.  Post  modicum  pastum 
etiam  in  statu  sano  tres  horae  necessariae 

erunt,  quo  bene  concoctic»  absolvatur,  et  eo? 
deni  tempore  postea  ad  vires  ventriculi  reno¬ 
vandas  opus  erit.  Eadem  qiiocjue  intervalla 
in  dyspepsia  non  nimia  videbuntur ;  tribus 
circiter  horis  post  pastum  exercitatio  colatur, 
et,  ut  Celsus  bene  admonuit,  “  Exercitatio*» 
“  nis  plerumque  tinis  esse  debet  sudor.”  Si 
languor  et  ventriculi  inquietudo  interveniant, 
ad  medicamenta,  non  ad  cibos  decurrendum 
est. 

3.  Symptomatum  tantum  gravissimorum, 
et  quae  maxime  morbum  exasperant,  mentio¬ 
nem  faciam  necesse  est  ;  et  quoque  quibus 
modis  iis  occurrendum  est,  quam  paucissimis 
dicam,  quoniam  symptomata  ejus  iisdem  mo¬ 
dis  ac  morbus  ijise  optime  tollenda  sunt. 

Anorexia,  seu  appetitus  defectus,  semper 
fere  dyspepsiae  adest,  et  partim  a  viribus  ven¬ 
triculi  imminutis,  partim  forsan  a  succo  gas¬ 
trico  deficiente,  pendere  videtur :  nunquam 
vero  cessat  a  crapula  et  materie  corriqita  in 
ventriculo  detentis  acerbior  tieri.  Anorex¬ 
ia  vero,  quacunque  causa  orta,  in  morbi 

principio  emeticis  amovenda  erit,  et  quidem 
curatio  morbi  semper  cum  his  incipienda  est. 
Si  valde  laborat  ventriculus,  et  vires  aegri 
non  vetapt,  emeticum  forte,  quale  est  ipe- 
cacuanha  vel  antimoniale  quoddam,  exhiberi 
debet,  quod  scilicet  ventriculum  excitet,  san¬ 
guinem  versus  cutem  expediat,  bilis  fluxum 
promoveat,  et  totum  corpus  fortiter  concutiat. 
Hac  ratione  haud  raro  in  limine  morbus  est 
repulsus.  Si  vero  emeticum  repetendum  est, 
(quam  rarissime  vero  usurpari  debent),  ad 
mitiora  eundum  est ;  qualia  anthemidis  nobi¬ 
lis,  et  raphani  rusticani  infusa.  Nonnunquam 
pauculae  guttae  acidi  sulphurici,  vel  cujus  vis 
tincturae  aromaticae,  appetitum  bene  erigunt. 

Inflatio  et  ructus  ex  fermentatione  spontanea 
oriuntur,  quam  scilicet  neque  succus  gastri¬ 
cus,  neque  ventriculi  vires  reprimere  valent : 
aer  igitur  formatur,  ventriculum  inflat,  et  vi¬ 
am  sibi  aperit  per  gulam.  Haec  mala  saepe 
exasperantur  alvo  adstricta.  Non  raro  pro¬ 
fuerunt  medicamenta  aromatica,  quae  alvum 
leniter  solvunt ;  qualia  anthemis  nobilis,  cum 

illoti  vel  rheo.  Aciila  quoque  auxilio  fuerunt, 
vi  forsan  antizymiea ;  antispasmotlica  quo¬ 
que,  ut  aether,  et  quae  vocantur  cariuina- 
tiva,  eidem  consilio  bene  responderunt. 

Acor  et  ardor  mala  sunt  non  minima  dys¬ 
pepsiae,  et  iisdem  causis  ac  priora  tribuenda, 
scilicet,  fermentationi  acidae  haud  ventriculo 
subigendae.  Alvus  adstricta  sem])er  aliena 
est.  Lac,  olus  et  pinguia  acidum  augent.  Ad 
hoc  malum  corrigendum  et  extinguendiim 
aqua  calcis,  magnesia,  pulvis  e  testis  j)iscium, 
et  sales  aikalini  optime  respondent :  haec  vero 
rheo  palmatae,  vel  cuivis  aliae  rei,  quae  leni¬ 
ter  alvum  ducat,  conjungi  debent.  Magnesia 
cum  rheo  maximas  laudes  vindicavit.  Ubi  ve¬ 
ro  absorbentia  et  omnia  antacida,  ut  vocan¬ 
tur,  nil  profuerunt,  acida  ipsa  auxilio  fuerunt 
optimo  ;  decem  nempe  guttae  acidi  vitriolici 
vel  nitrici  saepe  per  diem  in  aqua  sumptae, 
acorem  penitus  sustulerunt. 

Nausea  et  vomitus  frequentissime  oriuntur 
ex  ingestis  modo  vel  genere  peccantibus,  et  in 

materiem  corruptam  conversis,  quae  ventri¬ 
culi  nervos  jam  irritabiles  factos  offendit.  Ad 
nauseam  et  vomitum  recentes  praesentissi- 
mum  remedium  est  emeticum,  a  quo  ubique 
incipere  oportebit.  Huic  accedat,  si  ventri¬ 
culus  non  respuat,  alvi  solutio.  Sulphas  mag- 
nesiae  in  dosibus  fractis,  et  cum  et  sine  tinc¬ 
tura  opii,  multum  profuit.  Aromatica  saepe 
sunt  utilia.  Succus  limonum  in  ipso  usu  alka- 
li  admistus,  et  spumans  epotus  ;  linimenta  ex 
oleis  et  opio  abdomini  infricata ;  emplastra 
cantharidum  prope  ventriculi  regionem  im¬ 
posita,  et  injectiones  opiatae,  aegris  frequen¬ 
ter  subvenerunt. 

Gastrodynia  dolor  est  ventriculi  spasmodi¬ 
cus,  et  irritabilitati  ejus  causis  levissimis  per¬ 
turbatae  debetur.  Ad  hunc  igitur  aromatica 
et  antispasmodica  optime  valent,  e.  g.  alkali 

volatile,  aether,  et  opium :  posterius  autem 

* 

quam  parcissime  adhibendum  est.  Recenter 
vero  maximas  sibi  laudes  sibi  conscivit  oxy- 
dum  bismuthi,  quod  nonnunquam  certe  bene 

mentum  est ;  saepe  autem  nil  valuit,  et  non 
semel  vim  venenatam  exercere  visum  est. 

Alvus  adstricta  haud  dubie  ab  inertia  in- 
testinorum,  (piae  ventriculi  atoniam  non  pos¬ 
sunt  non  participare,  ortum  trahit.  Si  bene 
inspiciantur  faeces,  colorem  albidum  vel  sub¬ 
nigrum,  vel  striis  flavis  hic  illic  intertinctum 
prae  se  ferent,  (piae  species  certe  indicat  bi¬ 
lem  nimis  parce  secerni.  Hacc  secretio  er¬ 
go  mercurii  praeparatis  promoveatur,  et  in 
dosibus,  (|uales  non  alvum  irritare  nec  syste¬ 
ma  afficere  possunt.  Granum  unum  submu- 
riatis  hydrargyri,  vel  potius  grana  (piimpie 
pilularum  hydrargyri  singulis  vel  alternis  noc¬ 
tibus  exhibita,  huic  proposito  bene  inserv  ient. 
Brevi  hac  methodo  alvus  fiet  constans  et  fae¬ 
ces  naturales,  et  appetitus  cum  sanitate  gene¬ 
rali  multum  restituetur.  Aloe  et  rheum  sum¬ 
mas  laudes  pro  laxantibus  merito  consecuta 
sunt ;  leniter  enim  alvum  ducunt,  et  teneram 
servant ;  quocirca  ad  intestina  quotidie  de¬ 
plenda  jure  usurpantur. 

4.  Ad  consilium  ordine  ultimum,  momen- 

to  vero  primum,  jam  provenitur ;  quod  scilicet, 
ut  tonus  et  robur  ventriculo  restituatur,  re¬ 
quirit.  Medicamenta  quae  huic  proposito 
respondent,  vel  inter  stimulantia  vel  tonica 
ordinata  sunt. 

Inter  stimulantia,  dyspepsiae  accommodata, 
acida  et  aromatica  locum  sibi  vindicant. 

Acidum  sulphuricum  et  nitricum,  cum  sti¬ 
mulante  vim  quoque  tonicam  habere  existi¬ 
mantur,  si  tantum  parca  manu  adhibeantur. 
Utiliter  certe  paucae  guttae  horum  alterutrius 
sumuntur  ad  appetitum  erigendum,  saepissime 
vero  simul  cum  amaris  decoctis  in  usu  sunt. 

Eadem  fere  de  aromaticis,  dici  possunt: 
ventriculum  vero  haec  potentius  stimulant, 
appetitum  conciliant,  languorem  et  dolores 
dissipant ;  in  usu  tamen  horum  summa  pru¬ 
dentia  opus  est ;  largius  enim  quam  par  est 
recepta,  effectus  contrarios  edunt.  Post  pas¬ 
tum  subinde  quantitate  parva  sumi  possunt, 
ad  concoctionem  juvandam  et  expediendam. 
Optime  vero  cum  tonicis  consociantur,  et 
.amara  multo  gratiora  reddunt.  Optima  sunt 

laurus  cinnamomum,  nux  moschata,  amomum 
zingiber,  mentha  piperitis,  cortex  aurantii, 
et  lavandula  spicata. 

Tonica,  quae  omnibus  aliis  in  dyspepsia 
praecellunt,  sunt,  vegetabilia  amara,  ferri 
praeparata,  exercitatio  et  frigus. 

Quomodo  amara  et  quaedam  tonica  in  ge¬ 
nere  ad  corpus  roborandum  valent,  non  in¬ 
ter  medicos  convenit.  Sed  ut  amara  revera 
roborent,  nil  dubium  est.  Amara,  quae  aliis 
praestant,  sunt,  colomba,  gentiana,  quassia, 
antliemis  nobilis,  et,  prae  omnibus,  cortex 
Peruvianus,  nimirum  qui  cum  tonica,  vim  as¬ 
tringentem  habet  conjunctam.  Cum  aroma¬ 
ticis  associata,  gratiora  tiunt  amara.  Tribus 
circiter  horis  post  pastum  utilissime  exhiben¬ 
tur. 

E  ferro  praeparata  summas  laudes  ad  dys¬ 
pepsiam  semper  adepta  sunt.  Murias  et  car- 
bonas  ferri  prae  aliis  excellunt ;  et  nimirum 
multum  ad  ventriculum  roborandum  pollent ; 
nihilque  ex  usu  eorum  longo  timendum  est, 
quod  tonicis  amaris  .longe  aliter  accidit. 

Exercitatio  prae  omnibus  aliis  roboranti¬ 
bus  primum  locum  vindicat,  et  omni  laude 
major  est.  Proficere  videtur  plurimum  mus¬ 
culos  roborando,  sanguinem  expediendo,  ap¬ 
petitum  conciliando,  concoctionem  compel¬ 
lendo,  et  liberam  per  cutem  exhalationem  cum 
aliis  secretionibus  et  excretionibus  promo¬ 
vendo,  animo  quoque  eodem  tempore  firmi¬ 
ore  et  hilariore  facto.  Inter  exercitationis 
genera  ambulatio  et  equitatio  maxime  prae¬ 
stant,  nimirum  quae  plurimos  musculos  simul 
exercent.  In  usu  exercitationis  sistendum  est 
plerumque,  ubi  sudor  prorumpere  incipit,  et 
priusquam  fatigatio  excipit. 

Frigus  haud  dubie  ut  roborans  bene  mere¬ 
tur  ;  minuit  enim  mobilitatem  nimiam,  vigo¬ 
rem  vero  auget ;  musculos  roborat ;  tonum 
extremis  vasis  sustentat ;  appetitum  conci¬ 
liat,  et  hinc  omnis  exercitatio  sub  Jove  ple¬ 
no  et  aere  puro  et  frigido  semper  coli  debet. 

His  accedi  potest,  quod  balneum  alias  quo¬ 
que  vires  exercet ;  pro  roborante  enim  ali¬ 
quo  modo  proficit,  per  stimulum  quem  cor- 

pori  universo  dat,  (pii  genus  norvosum,  et  cor  • 
et  vasa  sanguinea  ad  validos  motus  incitat, 
et  hoc  modo  sanguinem  expedit,  perspiratio- 
nem  promovet,  et  plurima  alia  beneficia  pro- 
ducit. 

